**Drago Ibler** (Zagreb, 14. august 1894. - Novo Mesto, 12. septembar 1964.), hrvatski arhitekt, univerzitetski nastavnik i teoretičar arhitekture.

Biografija
----------

Ibler je studirao arhitekturu na *Technische Hochschule* u Dresdenu. Nakon tog je otišao u Pariz 1921, i družio se sa arhitektima iz kruga oko Le Corbusiera i *L'Esprit Nouveau*, zatim je nastavio studije na *Državnoj Umjetničkoj Akademiji* (Staatliche Kunstakademie) u Berlinu (1922. - 1924), praksu je nastavio u birou njemačkog arhitekta *Hansa Poelziga* koji je jako utjecao na njegov opus.

Drveni neboder u Martićevoj Drage Iblera
Nakon razdoblja studija i usavršavanja *Ibler* se vraća u Zagreb i projektira zgradu *Zavoda za osiguranje radnika* (1923.), prvi projekt moderne funkcionalističke arhitekture u tadašnjem Zagrebu i Jugoslaviji. Zatim sa zagrebačkim kolegama istomišljenicima ( Dragom Galićem, Mladenom Kauzlarićem, Stjepanom Planićem i drugima), između 1925. - 1935. radi na osnivanju takozvane *Zagrebačke škole*, neformalne grupe arhitekata, zastupnika modernističkog pravca u arhitekturi, koji su željeli radikalno prekinuti sa svim nepotrebnim tradicionalističkim ostavštinama (ukrasi, dekorativne fasade ). 
Njegov socijalni i društveni angažman, doveo ga je na čelo Grupe Zemlja, koju je uz umjetnike istomišljenike osnovao 1929. u Zagrebu. Ibler je bio i član međunarodnog arhitektonskog udruženja CIAM. U to vrijeme *Ibler* radi kao arhitekt na brojnim natječajima, ali slabo prolazi, radovi su mu u većini slučajeva odbijeni. Jedan dio odbijenica svakako se desio zbog konzervativne sredine, koja nije mogla prihvatiti nova modernistička (i puristička) shvaćanja arhitektonske ljepote, a dio toga išao je i zbog *Iblerovog* očiglednog lijevog političkog angažmana, koji se osobito vidio kroz javne istupe Grupe Zemlja. No *Ibler* nije bio bez prihoda, realizirao je projekte za brojne manje privatne vile u Zagrebu, Korčuli, nekoliko industrijskih objekata i *Zgradu radničkog osiguranja u Skopju* (1932.), u kojoj je prvi put primjenio neke nove ideje Le Corbusiera, između ostalog i njegove prozore u nizu.

Od 1926. *Ibler* radi kao profesor na Zagrebačkoj Akademiji likovne umjetnosti, na tek osnovanom *Odjelu Ahitekture*, koji djeluje do ratne 1941. Surađivao je u *Pečatu* (1939–1940). Nakon toga *Ibler* radi na *Ženevskom univerzitetu* kao predavač arhitekture. Nakon svršetka rata vraća se u Zagreb, i ponovno predaje na Akademiji (*Odjel Arhitekture*). Iza rata ublažio je svoja radikalna i puristička shvaćanja o čistoći moderne arhitekture, tako da njegovi poratni projekti imaju i čisto dekorativne ili skulpturalne dodatke, bez obzira na funkciju. Puno radi, ali mnogo toga ostaje samo na papiru poput *Projekta za beogradsku Operu* (1948.), *Zgradu jugoslavenske ambasade u Moskvi* (1959.), *Titove zagrebačke rezidencije* ( 1961. - 4.). No pored tih nerealiziranih, ostaje dosta ostvarenih *Iblerovih* projekata stambenih zgrada po Zagrebu; u *Martićevoj*, *Smičiklasovoj* i *Vlaškoj* ulici. Od svih tih objekata njegov *Drveni neboder* (1958.) iz Martićeve, ostat će valjda Iblerov trajni zaštitni znak u njegovu rodnom gradu.

* Drago Ibler poginuo je u saobraćajnoj nesreći 1964. kod Novog Mesta.
* Iblerer je autor programskog manifesta Grupe Zemlja (1929.)   
 *Treba živjeti životom svoga doba i treba stvarati u duhu svoga doba. Suvremeni život prožet je socijalnim idejama i pitanjima kolektiva, a umjetnik ne može stajati izvan kolektiva, jer su umjetnost i život jedno.*

Značajna ostvarenja
-------------------

* Zgrada Zavoda za osiguranje radnika u Zagrebu (1923.)
* Zgrada radničkog osiguranja u Mostaru (1930. danas Dom zdravlja)
* Kuća Wellisch u Zagreb (1930.)
* Zgrada Zavoda za osiguranje radnika u Skopju (1932.)
* Drveni neboder, Martićeva, Zagreb (1958.)

Izvori
------

1. 1 2 3 4 5  IBLER, Drago, Hrvatski biografski leksikon (pristupljeno 5. 03. 2011.)
2. ↑  Damjanovic, Dragan. „Expressionism in Croatian Architecture of the Interwar Period, Architectura-Zeitschrift für Geschichte der Baukunst, 44 (2015), 1 (2014); 61-86" (en). *Architectura-Zeitschrift für Geschichte der Baukunst, 44 (2015), 1 (2014); 61-86*. Pristupljeno 2019-04-01.
3. ↑  Zidić, Igor, Kovačević, Edo i suradnici: Kritička retrospektiva Zemlja, 6 Zagrebački salon, Zagreb, 1971. (Katalog Izložbe)

Vanjske veze
------------

* IBLER, Drago, Hrvatski biografski leksikon
* Ibler, Drago (biografija) na portalu artnet.com ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 438149294371980522293
* LCCN: n85380698
* ISNI: 0000 0001 2279 9536
* GND: 123055288
* ULAN: 500249725

 |